
Okresný súd Poprad 8T/103/2024 8724011383 11. 04. 2025 JUDr. Richard Bureš ECLI:SK:OSPP:2025:8724011383.4
Opravné uznesenie Okresný súd Poprad, samosudca JUDr. Richard Bureš, v trestnej veci obvinenej A. B. pre prečin ohrozenia pod vplyvom návykovej látky podľa § 289 ods. 1 Trestného zákona takto rozhodol: Podľa § 174 ods. 1 Trestného poriadku v spojení s § 357 Trestného poriadku o p r a v u j e v trestnom rozkaze Okresného súdu Poprad sp. zn. 8T/103/2024-45 30.12.2024 pisársku chybu, a to meno obvinenej tak, že namiesto mena A. B. má byť správne uvedené meno obvinenej A. B.. odôvodnenie: Na Okresný súd Poprad podala dňa 19.12.2024 Okresná prokuratúra Kežmarok obžalobu na obvinenú A. B., ktorá sa mala dopustiť prečinu ohrozenia pod vplyvom návykovej látky podľa § 289 ods. 1 Trestného zákona. Súd vo veci rozhodol trestným rozkazom 30.12.2024, ktorý sa stal právoplatným 18.1.2025. Po vyhotovení trestného rozkazu súd zistil, že tento obsahuje pisársku chybu, a to nesprávne meno obvinenej vo výrokovej časti trestného rozkazu. Podľa § 174 ods. 1 Trestného poriadku predseda senátu môže osobitným uznesením kedykoľvek opraviť pisárske chyby a iné zrejmé nesprávnosti ku ktorým došlo pri vyhotovení rozsudku a v jeho rovnopisoch tak, aby vyhotovenie bolo v úplnej zhode s obsahom rozsudku ako bol vyhlásený. Opravu môže nariadiť aj súd vyššieho stupňa. Podľa § 357 Trestného poriadku na opravu vyhotovenia a rovnopisu trestného rozkazu sa primerane vzťahujú ustanovenia § 174; na účinky opravy sa primerane vzťahuje ustanovenie § 175. Na základe uvedeného samosudca opravil vzniknutú pisársku chybu ku ktorej došlo pri vyhotovení trestného rozkazu. Podľa § 174 ods. 4 Trestného poriadku po právoplatnosti uznesenia o oprave sa uznesenie o oprave stáva súčasťou pôvodného trestného rozkazu, čo sa uvedie pri vyznačení právoplatnosti uznesenia. Ostatné časti výroku trestného rozkazu ostávajú nezmenené. Poučenie: P o u č e n i e : Proti tomuto uzneseniu je prípustná sťažnosť do 3 pracovných dní odo dňa jeho oznámenia prostredníctvom Okresného súdu Poprad na Krajský súd v Prešove.

